ব্রিগেডে হুমায়ুন ঢুকতেই গো ব্যাক স্লোগান, তুমুল বিক্ষোভ

কলকাতা: ব্রিগেড (Brigade) পরিদর্শন গিয়ে বিক্ষোভের মুখে পড়লেন হুমায়ুন কবির (Humayun Kabir)। ব্রিগেডের (Brigade) ময়দান পরিদর্শনে এসে তৃণমূলের একাংশের বিক্ষোভের (Protest, Trinamool activists) মুখে পড়লেন হুমায়ুন কবীর (Humayun Kabir)। তাঁর বিরুদ্ধে স্লোগান, কটূক্তি— এমনকি বিজেপির ‘চামচা’ বলেও সম্বোধন করা হয় বলে অভিযোগ। হুমায়ুনকে বাধ্য করলেন তড়িঘড়ি ব্রিগেড ছাড়তে। দিও নিরাপত্তারক্ষীরা তাঁর চারপাশে বৃত্ত তৈরি করায় পরিস্থিতি শেষ পর্যন্ত নিয়ন্ত্রণেই থাকে।

রাজ্যে বিধানসভা ভোটের আগে ব্রিগেডে সভা করে শক্তি প্রদর্শন করতে চায় হুমায়ুনের দল। হুমায়ুন জানিয়েছেন, ৩১ জানুয়ারি কিংবা ফেব্রুয়ারির প্রথম দিকে ব্রিগেডে সভা করতে চান তাঁরা। সেই কারণেই মাঠ পরিদর্শনে এসেছিলেন হুমায়ুন। তাঁকে দেখেছে নিজেদের তৃণমূল কর্মী বলে পরিচয় দেওয়া ওই যুবকের ‘বিজেপির দালাল দূর হটো’ বলে স্লোগান তোলেন। হুমায়ুনের গাড়ি ঘিরেও বিক্ষোভ দেখানো হয়। সংবাদমাধ্যমের সঙ্গে কথা বলার সময় বিক্ষোভের মুখে পড়তে হয় হুমায়ুনকে।গো ব্যাক স্লোগান দেওয়া হয়। এক যুবক যার নাম মহম্মদ আজাদ, তাকে বলতে শোনা যায় হুমায়ুন বিজেপির দালাল। এরপর সেই যুবকের সঙ্গে বাকিরাও এক সুর মেলান। কার্যত হুমায়ুনকে বাধ্য করে ব্রিগেড ছাড়তে। এরা প্রত্যেকেই বন্দর এলাকার বাসিন্দা। তৃণমূলের সমর্থক দাবি হুমায়ূনের।

আরও পড়ুন: গঙ্গাসাগরে ৪ লেনের মুড়িগঙ্গা সেতুর শিলান্যাসে মুখ্যমন্ত্রী, উদ্ধোধন একগুচ্ছ প্রকল্পের

বিক্ষোভকারীদের মধ্যে এক জন বলেন, “হুমায়ুন বিজেপির হয়ে কাজ করে বাংলার পরিবেশ নষ্ট করতে চাইছেন।” নিজেদের গার্ডেনরিচের বাসিন্দা বলেও দাবি করেন ওই যুবকেরা। এই নিয়ে তৃণমূলের বিরুদ্ধে সুর চড়ান সদ্য দলত্যাগী বিধায়ক। গাড়িতে ওঠার আগে হুমায়ুন বলেন, “ভয় পেয়েছে তৃণমূল, তাই ভয় দেখাতে লোক পাঠিয়েছে। যে কেউ বিক্ষোভ দেখাতে পারে।” রাজ্যের শাসকদলকে আক্রমণ করে তিনি বলেন, “এই দুর্নীতিগ্রস্ত সরকারকে হটাব। আমরা সভা করব। কারও হিম্মত থাকলে আটকে দেখাক।” গত ২০ ডিসেম্বর মুর্শিদাবাদে নিজের নতুন রাজনৈতিক দল ঘোষণা করেছেন হুমায়ুন কবীর। তার আগে ৬ ডিসেম্বর বেলডাঙায় মসজিদের ভিত্তিপ্রস্তর স্থাপন ঘিরেই তাঁর সঙ্গে তৃণমূলের সংঘাত প্রকাশ্যে আসে।